Publication: Magyar Közlöny
Issue: MK-2009-129 (Year: 2009, Number: 129)
Era: 2004-2010
Section: Bizottsághoz az országos népszavazásról és népi kezdeményezésrõl szóló 1998. évi III. törvény (a továb biak ban: Nsztv.)
Paragraph Index: 2963

2. §-a szerinti hitelesítés céljából. Az aláírásgyûjtõ íven a következõ szerepelt: „Kezdeményezzük a vonatkozó jogszabályok módosítását úgy, hogy az áramszolgáltatók ne vásárolhassanak a szabad piaci feltételek alapján elérhetõ és a biztonságos ellátás követelményeinek megfelelõ legolcsóbb áramnál drágább áramot.” Az Országos Választási Bizottság megállapítja, hogy a kezdeményezés nem felel meg az Nsztv. 13. § (1) bekezdésében foglaltaknak, amely szerint a népszavazásra feltett konkrét kérdést úgy kell megfogalmazni, hogy arra egyértelmûen lehessen válaszolni. Az Országos Választási Bizottság megállapítja, hogy az aláírásgyûjtõ ív mintapéldányán található kérdés nem egyértelmû, ugyanis nem állapítható meg pontosan, hogy milyen alanyi körre vonatkozik a népszavazásra feltenni kívánt kérdés. A Bizottság álláspontja szerint a népszavazásra feltenni kívánt kérdés számos további bizonytalan fogalmat tartalmaz, a választópolgár és a jogalkotó számára egyaránt. Nem értelmezhetõ, mit ért a beadványozó a „szabad piaci feltételek” és a „legolcsóbb áram” kifejezéseken. A fentiek miatt a népszavazásra szánt kérdés nem felel meg sem a választópolgári, sem a jogalkotói egyértelmûség követelményének. Az OVB álláspontja szerint továbbá a kérdésben tartott eredményes népszavazás olyan jogalkotási kötelezettséget

Source: https://magyarkozlony.hu/hivatalos-lapok/d0fa99052e6e31003d8839fc39b481bccd961c4c/dokumentumok/2c2583f0fce15c279fef7864d0c59c76cbffad00/letoltes